Diari Oficial de la Generalitat Valenciana


Sumari del DOGV 5710, del 25-02-2008 (2008/1169)

Informació pública de l'alternativa tècnica presentada per la mercantil Probetoan Servicios Inmobiliarios, SL al Programa d'Actuació Integrada del Sector SUZPT-1 d'Almoradí.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   5710

Data del DOGV
:   25-02-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/1169


Data del document
:   28-01-2008

Organisme emissor
:   Probetoan Servicios Inmobiliarios, SL

Tipus de document
:   Informació Pública

Descriptors 

:   * Almoradí
    * empresa privada
    * pla d'urbanisme

Informació pública de l'alternativa tècnica presentada per la mercantil Probetoan Servicios Inmobiliarios, SL al Programa d'Actuació Integrada del Sector SUZPT-1 d'Almoradí. [2008/1169]  
El Ple de l'Ajuntament d'Almoradí, en la sessió que tingué lloc el dia 18 d'octubre de 2007, va acordar establir la gestió indirecta per al desenvolupament del programa d'actuació integrada corresponent al sector SUZPT-1, sòl previst com a urbanitzable en el concert previ del Pla General d'Almoradí, i va acordar aprovar les bases particulars que regiran el concurs per a la selecció d'agent urbanitzador per gestió indirecta, que es van publicar en el Diari Oficial de la Comunitat Valenciana número 5642, de data 19 de novembre de 2007. L'anunci del concurs de programació es va publicar en el Diari Oficial de la Unió Europea número 57511-2007-ES, de data 3 de novembre de 2007.   
La mercantil Probetoan Servicios Inmobiliarios, SL, ha formulat un programa d'actuació integrada acompanyat d'alternativa tècnica, per al desenvolupament del sector SUZPT-1 d'Almoradí.  
De conformitat amb els articles 134 i 126 de la Llei 16/2005, de 30 de desembre, de la Generalitat, Urbanística Valenciana, i article 293 del Reglament d'Ordenació i Gestió Territorial i Urbanística, es fa constar que els documents de l'alternativa tècnica sotmesos a informació pública són els següents: pla parcial, estudi de sostenibilitat ambiental, estudi d'integració paisatgística, estudi d'impacte ambiental, estudi d'impacte ambiental acústic, estudi d'inundabilitat i projecte d'urbanització.   
Els documents es troben protocol·litzats en la notària de Luis Lorenzo Serra, amb residència a Almoradí, i amb domicili al carrer Major, 18, 2n, CP 03202. De la mateixa manera, amb caràcter previ es troba dipositada una còpia de l'esmentada documentació en l'Ajuntament d'Almoradí.   
En aplicació del que establix l'article 134 de la Llei 16/2005, i els seus concordants, se sotmet l'esmentada alternativa tècnica a informació pública, per un termini d'un mes, comptador des de l'última publicació d'este anunci en el Diari Oficial de la Comunitat Valenciana. Durant este termini, qualsevol persona podrà comparéixer a la notaria on es troba protocol·litzada l'alternativa, en dia hàbil, de 09.00 a 14.00 hores, per a obtindre còpia a costa seua de l'acta de protocol·lització dels esmentats documents o sol·licitar que esta se li exhibisca, així com formular-hi al·legacions i suggeriments.  
Així mateix, es fa constar la possibilitat de consultar a l'Ajuntament d'Almoradí, en horari d'atenció al públic, les actuacions derivades de la documentació presentada, així com de presentar-hi davant, al·legacions perquè s'incorporen a aquelles en els termes de l'article 295 del Decret 67/2006, del Consell.  
Igualment, es fa constar que, prèviament a la publicació d'este anunci, i en compliment de l'article 134.4 de la Llei 16/2005, s'ha procedit a efectuar avís de l'inici del procediment a tots els titulars de drets afectats per l'actuació proposada que figuren al Cadastre.   
Es fa saber que este anunci es publica igualment per a tots aquells titulars cadastrals o propietaris afectats que pogueren resultar desconeguts o que tenen dades cadastrals que figuren erròniament en el Cadastre, tot complint el que establix l'article 59.4 de la Llei de Règim Jurídic de l'administració Pública i del Procediment Administratiu Comú per a les persones interessades que siguen desconegudes o amb domicili ignorat, sense perjudici que l'avís als dits titulars s'efectue addicionalment per mitjà de publicació en el Butlletí Oficial de la Província d'Alacant, segons el que disposa l'article 296.4 del Decret 67/2006, del Consell.  
Almoradí, 28 de gener de 2008.- L'apoderat de Probetoan Servicios Inmobiliarios, SL: José Manuel González Raurich.